# EVIDENCIJSKI BROJ NABAVE

# 1/23

POZIV NA DOSTAVU PONUDA – PRVI ISPRAVAK

Predmet nabave:

IZRADA PROJEKTNE DOKUMENTACIJE ZA CJELOVITU OBNOVU POJEDINAČNO ZAŠTIĆENO KULTURNO DOBRO, „Zgrada Novinarskog doma", Z-2952

# POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI

PROJEKT JE FINANCIRAN IZ DRŽAVNOG PRORAČUNA RH (80 %) I PRORAČUNA GRADA ZAGREBA (20 %)

Siječanj 2024. godine

Sadržaj

1. [OPĆI PODACI 3](#_TOC_250006)
	1. Naziv i sjedište naručitelja, OIB, internetska stranica te adresa elektroničke pošte 3
	2. Služba zadužena za kontakt/ *Contact service* 3
	3. Evidencijski broj nabave 3
	4. Popis gospodarskih subjekata s kojima je naručitelj u sukobu interesa 3
	5. Vrsta postupka nabave i vrsta ugovora 3
	6. Dodatne informacije, objašnjenja ili izmjene u vezi s Pozivom na dostavu ponuda 4
	7. Procijenjena vrijednost nabave 4
2. [PODACI O PREDMETU NABAVE 4](#_TOC_250005)
	1. Opis predmeta nabave 4
	2. Opis i oznaka grupa predmeta nabave 5
	3. Količina predmeta nabave 5
	4. Troškovnik 5
	5. Tehničke specifikacije 5-6
	6. Mjesto izvršenja ugovora 6
	7. Rok početka i završetka izvršenja ugovora 6
	8. Obilazak lokacije za koju se provodi postupak nabave 6
3. [ISKLJUČENJE PONUDITELJA 6](#_TOC_250004)
	1. Ponuditelj se isključuje iz postupka nabave 6-7
	2. Dokazivanje nepostojanja razloga za isključenje 7
4. [UVJETI I DOKAZI SPOSOBNOSTI PONUDITELJA](#_TOC_250003) 7
	1. Sposobnost za obavljanje profesionalne djelatnosti 8
	2. Popis izvršenih usluga 8-9
	3. Ključni stručnjaci 9-10
5. [PODACI O PONUDI 11](#_TOC_250002)
	1. Sadržaj i način izrade 11
	2. Način dostave ponude / *Submitting the bid* 11-12
	3. Kriterij za odabir ponude 12-16
	4. Jezik i pismo na kojem se izrađuje ponuda 17
	5. Rok valjanosti ponude 17
	6. Pregled i ocjena ponuda 17-18
6. [OSTALE ODREDBE 18](#_TOC_250001)
	1. Odredbe koje se odnose na zajednicu ponuditelja 18
	2. Odredbe koje se odnose na podugovaratelje 18
	3. Izmjene i dopune ugovora 18
	4. Rok, način i uvjeti plaćanja …………………………………………………………………………………………………….. 18
	5. Uvjeti i zahtjevi koji moraju biti ispunjeni sukladno posebnim propisima i str. pravilima 18-22
	6. Jamstva 22-24
7. [POPIS PRILOGA 24](#_TOC_250000)

# OPĆI PODACI

* 1. Naziv i sjedište naručitelja, OIB, internetska stranica te adresa elektroničke pošte

Naručitelj (NOJN): HRVATSKO NOVINARSKO DRUŠTVO

Sjedište: Ulica Ivana Perkovca 2, Zagreb

OIB: 68250100951

Internetska stranica: ww.hnd.hr

Elektronička pošta: hnd@hnd.hr

* 1. Služba zadužena za kontakt/ *Contact service*

Služba/Osoba za kontakt: Iva Borković, +385 954489914

Elektronička pošta:  tajnistvo@hnd.hr

Komunikacija i svaka druga razmjena informacija između Naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem ili izmjenom dostavlja se na e-mail adresu: tajnistvo@hnd.hr.

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz Poziv na dostavu ponuda i ostale objavljene dokumentacije. Zahtjev je pravodoban ako je dostavljen Naručitelju najkasnije tijekom četvrtog dana prije roka određenog za dostavu ponuda.

Dodatne informacije i objašnjenja bit će objavljeni bez navođenja podataka o podnositelju zahtjeva na internetskoj stranici [www.strukturnifondovi.hr.](http://www.strukturnifondovi.hr.) Pod uvjetom da je zahtjev za objašnjenjem ili izmjenom dokumentacije dostavljen pravodobno, Naručitelj će odgovor, dodatne informacije i objašnjenja bez odgode, a najkasnije tijekom drugog dana prije roka određenog za dostavu ponuda objaviti na internetskoj stranici [www.strukturnifondovi.hr](http://www.strukturnifondovi.hr).

Za dostavu ponuda mjerodavan je isključivo postupak predviđen točkom 5.2 ovog Poziva.

* 1. Evidencijski broj nabave

1-23

* 1. Popis gospodarskih subjekata s kojima je naručitelj u sukobu interesa

Naručitelj nije u sukobu interesa s gospodarskim subjektima.

* 1. Vrsta postupka nabave i vrsta ugovora

Postupak nabave s objavom Poziva na dostavu ponuda, sukladno točki 4. Pravila o provedbi postupaka nabava za neobveznike Zakona o javnoj nabavi. Naručitelj objavljuje ovaj Poziv na dostavu ponuda na internetskoj stranici [www.strukturnifondovi.hr](http://www.strukturnifondovi.hr). Sklopit će se ugovor o nabavi usluge.

* 1. Dodatne informacije, objašnjenja ili izmjene u vezi s Pozivom na dostavu ponuda

Za vrijeme roka za dostavu ponuda gospodarski subjekti mogu, na način i rokovima kako je to opisano točkom 1.2. ovog Poziva, zahtijevati objašnjenja i dodatne informacije vezane uz Poziv na dostavu ponuda, a Naručitelj će odgovor staviti na raspolaganje putem web-stranice na kojoj je objavljena originalna dokumentacija ([www.strukturnifondovi.hr](http://www.strukturnifondovi.hr)), bez otkrivanja identiteta gospodarskog subjekta.

Tijekom roka za dostavu ponuda Naručitelj može iz bilo kojeg razloga izmijeniti i/ili dopuniti Poziv na dostavu ponuda. Eventualne izmjene/dopune Poziva bit će objavljene putem internetske stranice ([www.strukturnifondovi.hr](http://www.strukturnifondovi.hr)) na kojoj je objavljena originalna dokumentacija. U slučaju potrebe izmjene Poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

Naručitelj ne snosi odgovornost ako ponuditelji nisu pravodobno preuzeli objašnjenja i izmjene Poziva na dostavu ponuda s internetske stranice: [www.strukturnifondovi.hr](http://www.strukturnifondovi.hr) te poziva ponuditelje da redovito prate objave.

* 1. Procijenjena vrijednost nabave

**130.000,00** EUR bez PDV-a.

# PODACI O PREDMETU NABAVE

* 1. Opis predmeta nabave

Predmet nabave je Usluga izrade projektne dokumentacije za cjelovitu obnovu pojedinačnog zaštićenog kulturnog dobra „Zgrada Novinarskog doma“, Registarski broj iz Registra kulturnih dobara Republike Hrvatske je Z-2952.

|  |
| --- |
| Izrada projektne dokumentacije uključuje  |
| NAZIV STAVKE |
| * - I - ISTRAŽNI RADOVI
* - II – GEOTEHNIČKE USLUGE
* - III – GEODETSKI ELABORAT
* - IV - ISHOĐENJE POSEBNIH UVJETA JAVNOPRAVNIH TIJELA
* - V - IZRADA PROJEKTNE DOKUMENTACIJE ZA CJELOVITU OBNOVU ZGRADE SUKLADNO ISHOĐENIM UVJETIMA JAVNOPRAVNIH TIJELA
* VI – KONTROLA PROJEKTA (REVIZIJA)
* VII - IZRADA TROŠKOVNIKA RADOVA PREMA PROJEKTNOJ DOKUMENTACIJI ZA CJELOVITU OBNOVU ZGRADE
* VIII – PROJEKTANTSKI NADZOR
 |

Opis predmeta nabave je detaljno naveden u Projektnom zadatku – Prilog VII i u Troškovniku -Prilogu II.

Poziv na dostavu ponuda **objavljuje se u skladu s aktualnim Programom mjera obnove zgrada oštećenih potresom** na području grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije te cijenama prihvatljivima za isplatu novčane pomoći.

* 1. Opis i oznaka grupa predmeta nabave

Predmet nabave nije podijeljen u grupe jer predstavlja jednu tehničku, tehničku, oblikovnu i funkcionalnu cjelinu. Ponuditelj je u obvezi ponuditi predmet nabave u cijelosti, odnosno ponuda mora obuhvatiti sve stavke Troškovnika predmeta nabave koji je objavljen zajedno s ovim Pozivom na dostavu ponuda kao Prilog II.

* 1. Količina predmeta nabave

Količina predmeta nabave je točna, a razvidna je iz Priloga II. Troškovnika.

* 1. Troškovnik

Troškovnik se nalazi u Prilogu II. ovog Poziva na dostavu ponuda.

Cijena ponude izražava se u eurima (EUR). Jedinične cijene iz ponude su nepromjenjive tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi operativni troškovi koji mogu nastati tijekom izvršenja usluge, kao i svi popusti, odnosno u cijenu ponude moraju biti uključeni svi troškovi potrebni za izvršenje usluge u potpunosti. Cijenu ponude ponuditelj iskazuje u Prilogu I. Ponudbenom listu i posebno po stavkama u Prilogu II. Troškovnik. Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz Troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno ili se upisuje nula.

Ako ponuditelj nema poslovni nastan u Republici Hrvatskoj u troškovniku i u Ponudbenom listu upisuje PDV po stopi od 25% neovisno što isti neće zaračunati Naručitelju, ali je Naručitelj obvezan, na temelju računa izvršitelja usluge, obračunati i platiti pripadajući PDV po stopi od 25%.

* 1. Tehnička specifikacija

Tehnička specifikacija je određena kako slijedi u:

* Projektnom zadatku – Prilog VII. ovog Poziva na dostavu ponuda
* Pozivu na dostavu ponuda
* Troškovniku koji je Prilog II. ovog Poziva na dostavu ponuda
* Nalazu stanja građevinske konstrukcije (Prema Programu mjera obnove zgrada oštećenih potresom NN 88/2022) stambeno-poslovne zgrade Novinarski dom od 06.03.2023. izrađen od strane PLAN PLUS, d.o.o., koji je objavljen kao sastavni dio ovog Poziva na dostavu ponuda
* Konzervatorskim smjernicama, KLASA: 612-08/21-010/273, URBROJ: 251-18-03/008-2 l-06, Zagreb, od 05.03.2021., koje su objavljene kao sastavni dio ovog Poziva na dostavu ponuda.
	1. Mjesto izvršenja ugovora

Mjesto izvršenja ugovora, tj. izvršenja usluge je lokacija ponuditelja (sjedište i druge sporedne lokacije) te lokacija Naručitelja - Ulica Ivana Perkovca 2, Zagreb. Koordinacijski sastanci održavat će se na lokaciji Naručitelja – Ulica Ivana Perkovca 2, Zagreb.

* 1. Rok početka i završetka izvršenja ugovora

Ugovor stupa na snagu danom obostranog potpisa. Rok izvršenja je u trajanju ne duljem od osam (8) mjeseci.

Rokovi izvršenja usluga po stavkama Troškovnika iz Priloga II. detaljno su razrađeni u Projektnom zadatku – Prilog VII.

* 1. Obilazak lokacije za koju se provodi postupak nabave

Obilazak „Zgrade Novinarskog doma“, registarski broj iz Registra kulturnih dobara Republike Hrvatske je Z-2952, na adresi Ulica Ivana Perkovca 2, Zagreb, za koju se provodi ovaj postupak nabave nije obavezan, ali se preporučuje zainteresiranim gospodarskim subjektima. S obzirom na složenost samog objekta i specifičnost stanja objekta nakon potresa, a sve kako bi zainteresirani gospodarski subjekti dobili sve potrebne informacije za pripremu i izradu svoje ponude, gospodarski subjekti mogu obići lokaciju zgrade Novinarskog doma uz prethodnu najavu na broj telefona ili na mail iz točke 1.2. ovog Poziva na dostavu ponuda. Zainteresirani gospodarski subjekti nisu obavezni obići lokaciju, ali će se, neovisno o tome obišli lokaciju ili ne, smatrati da imaju sve potrebne informacije o zgradi koja je predmet projektiranja i nemaju pravo tijekom ni nakon završetka izvršenja ugovora tražiti dodatnu naknadu po toj osnovi.

# ISKLJUČENJE PONUDITELJA

* 1. Ponuditelj se isključuje iz postupka nabave:
1. ako je on ili osoba ovlaštena po zakonu za zastupanje ponuditelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zloporaba u postupku javne nabave, zloporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zloporaba položaja i ovlasti, zloporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
2. nije ispunio obavezu isplate plaća zaposlenicima, plaćanja doprinosa za financiranje obaveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza te ako mu iznos dospjelih, a neplaćenih obaveza nije veći od 200 kuna, odnosno 26,54 EUR-a.
3. ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.
	1. Dokazivanje nepostojanja razloga za isključenje

Naručitelj prihvaća kao dokaz da se gospodarski subjekt ne nalazi u jednoj od situacija navedenih u točki 3.1. potpisanu izjavu osobe ovlaštene za zastupanje gospodarskog subjekta koja se dostavlja u ponudi. Prijedlog navedene izjave nalazi se u Prilogu III. Poziva na dostavu ponuda. Predmetnu izjavu ponuditelj obavezno dostavlja u ponudi. Izjavu može dati ovlaštena osoba za zastupanje gospodarskog subjekta za sebe, za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta.

Odredbe poglavlja 3. ovog Poziva odnose se i na zajednicu ponuditelja i na podugovaratelje i na gospodarske subjekta na čiju se sposobnost oslonio ponuditelj ili zajednica ponuditelja, tj. ponuditelj je za sve članove zajednice kao i za podugovaratelje prikazane u ponudi, kao i sve gospodarske subjekta na čiju se sposobnost oslonio, dužan dokazati da ne postoje razlozi za isključenje.

# UVJETI I DOKAZI SPOSOBNOSTI PONUDITELJA

Naručitelj je odredio uvjete sposobnosti za obavljanje profesionalne djelatnosti i tehničke i stručne sposobnosti kojima se osigurava da ponuditelj ima iskustvo i tehničke resurse potrebne za izvršenje ugovora o nabavi.

Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

* 1. Sposobnost za obavljanje profesionalne djelatnosti

Ponuditelj svoju pravnu i poslovnu sposobnost mora dokazati upisom u sudski, obrtni, strukovni ili drugi odgovarajući registar države poslovnog nastana te u tu svrhu mora dostaviti:

* odgovarajući izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta.

Izvod, odnosno izjava ne smiju biti stariji od tri (3) mjeseca računajući od dana početka postupka nabave (dana objave Poziva na dostavu ponuda na internetskim stranicama: [www.strukturnifondovi.hr](http://www.strukturnifondovi.hr)). Ponuditelj dostavlja tražene dokumente u izvorniku, u ovjerenoj ili neovjerenoj preslici.

U slučaju zajednice gospodarskih subjekata, svi članovi zajednice obavezni su pojedinačno dokazati svoju sposobnost iz ove točke. U slučaju podugovaratelja, svi podugovaratelji su obavezni dokazati svoju sposobnost iz ove točke. U slučaju da se ponuditelj ili zajednica ponuditelja oslanja na sposobnost drugog gospodarskog subjekta svi ti gospodarski subjekti obvezni su dokazati svoju sposobnost iz ove točke.

* 1. Popis izvršenih usluga

Ponuditelj mora dokazati da je u godini u kojoj je započeo postupak nabave (2024.) i tijekom tri godine koje prethode toj godini (2023., 2022., 2021.) uredno izvršio usluge iste ili slične predmetu nabave.

Zbroj vrijednosti najviše pet (5) izvršenih usluga mora biti minimalno **130.000,00** EUR-a (bez PDV).

Za potrebe utvrđivanja gore navedenog, gospodarski subjekt **u ponudi** dostavlja:

- popis usluga izvršenih u godini u kojoj je započeo postupak nabave i tijekom tri godine koje prethode toj godini, a iz kojega je vidljivo najmanje sljedeće:

* naziv druge ugovorne strane za koju je usluga izvršena
* predmet usluge – opis usluge koja je izvršena
* vrijeme izvršenja usluge odnosno mjesec ili datum početka i završetka izvršenja usluge
* vrijednost izvršenih usluga bez PDV-a i
* ime i prezime kontakt-osobe druge ugovorne strane s telefonom i e-malom kod koje se može izvršiti provjera istinitosti podataka.

U cilju dokazivanja uvjeta tehničke i stručne sposobnosti iz ove točke Poziva na dostavu ponuda, Ponuditelj se može osloniti na drugi gospodarski subjekt

Prijedlog obrasca nalazi se u Prilogu IV. Popis usluga.

Ako gospodarski subjekt raspolaže dokumentima kojima dokazuje minimalnu razinu tehničke i stručne sposobnosti izraženim u valuti HRK, za konverziju iznosa primijenit će se fiksni tečaj konverzije iz EUR u HRK kako slijedi: 1 EUR = 7,53450 HRK.

Ako gospodarski subjekt raspolaže dokumentima kojima dokazuje minimalnu razinu tehničke i stručne sposobnosti izraženim u valuti različitoj od valute euro, za konverziju iznosa primijenit će se srednji tečaj Hrvatske narodne banke (HNB) koji je u primjeni na dan objave postupka nabave na stranici [www.strukturnifondovi.hr.](http://www.strukturnifondovi.hr.)

Ako valuta koja je predmet konverzije u eurima ne kotira na deviznom tržištu u Republici Hrvatskoj, pri računanju protuvrijednosti gospodarski subjekt mora koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je objavljen postupak nabave na stranici [www.strukturnifondovi.hr.](http://www.strukturnifondovi.hr.)

* 1. Ključni stručnjaci

Gospodarski subjekt mora dokazati da za izvršavanje usluge koja je predmet ovog postupka nabave i izvršenje budućeg ugovora raspolaže minimalno sa sljedećim stručnjacima:

* najmanje 1 (jednog) člana tima koji će imati ulogu GLAVNOG PROJEKTANTA - arhitektonske struke - STRUČNJAK 1
* najmanje 1 (jednog) člana tima koji će imati ulogu PROJEKTANTA KONSTRUKCIJE - građevinske struke - STRUČNJAK 2
* najmanje 1 (jednog) člana tima koji će imati ulogu PROJEKTANTA ELEKTROTEHNIČKIH INSTALACIJA – elektrotehničke struke - STRUČNJAK 3.

Podaci o angažiranim stručnjacima:

**NAPOMENA:** Obzirom da se specifično stručno iskustvo stručnjaka 1 – Glavni projektant i stručnjaka 2 – Projektant konstrukcije boduje u okviru kriterija ekonomski najpovoljnije ponude (točka 5.3. Poziva na dostavu ponuda), svaki ponuditelj navodi samo po jednu osobu za stručnjaka 1 i stručnjaka 2, kako bi Naručitelj jednoznačno i nedvojbeno znao kojem se stručnjaku dodjeljuju bodovi.

|  |
| --- |
| **Stručnjak 1: Član tima – GLAVNI PROJEKTANT**  |
| **Obrazovne kvalifikacije** | Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (najmanje 300 ECTS bodova) nakon kojeg je stečena akademska titula dipl. ing. arh,. ili mag. ing. arh ili slično. |

|  |
| --- |
| **Stručnjak 2: Član tima – PROJEKTANT KONSTRUKCIJE**  |
| **Obrazovne kvalifikacije** | Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (najmanje 300 ECTS bodova) - mag. ing. aedif ili dipl. ing. građ ili slično, smjer konstrukcije. |

|  |
| --- |
| **Stručnjak 3: Član tima - PROJEKTANT ELEKTROTEHNIČKIH INSTALACIJA** |
| **Obrazovne kvalifikacije** | Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (najmanje 300 ECTS bodova) - dipl. ing. el., mag. ing. el., struč. spec. ing. el. ili slično  |

Kao dokaz ispunjenja predmetnog uvjeta tehničke i stručne sposobnosti ponuditelj u ponudi dostavlja Prilog V. – Izjavu o stručnjacima.

U cilju dokazivanja uvjeta tehničke i stručne sposobnosti iz ove točke Poziva na dostavu ponuda, Ponuditelj se može osloniti na drugi gospodarski subjekt ili se može osloniti na fizičku osobu –koja će obavljati ulogu projektanta kao vlastiti resurs. Ponuditelj je u ponudi obavezan navesti na koji je način osigurao raspolaganje stručnjacima: ili kao zaposlenika ponuditelja ili kao vlastiti resurs – oslanjanje na fizičku osobu stručnjaka ili oslanjanje na drugi gospodarski subjekt.

**VAŽNA NAPOMENA:**

*Točkom 6.5.2. i 6.5.3. su propisani uvjeti koje prije sklapanja ugovora mora ispuniti odabrani ponuditelj vezano uz stručnjaka 1, stručnjaka 2 i stručnjaka 3. Posebno se naglašava obaveza Ponuditelja da za stručnjaka 1 ~~i stručnjaka 2~~ mora dokazati, prije sklapanja ugovora da je imenovani tehnički stručnjak: stručnjak 1 - Glavni projektant ~~i stručnjak 2 – Projektant konstrukcije~~ ishodio, sukladno članku 2. stavak 1. točke 7. Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN broj 98/2018), dopuštenje Ministarstva Kulture Republike Hrvatske za izradu:*

*• idejnog, glavnog i izvedbenog projekta za radove na nepokretnom kulturnom dobru.*

Navedeni stručnjaci moraju sudjelovati u izvršenju ugovora. Zamjena stručnjaka moguća je samo iznimno i u opravdanim slučajevima kao što su bolest, smrt, promjena poslodavca, promjena mjesta prebivališta i slično. Ako tijekom realizacije ugovora odabrani ponuditelj želi promijeniti stručnjaka kojeg je nominirao u svojoj ponudi, za to mora ishoditi prethodnu suglasnost Naručitelja navodeći detalje o zamjenskom stručnjaku kojeg namjerava uvesti za izvršenje ugovora. Naručitelj će prihvatiti zamjenu samo u slučaju kad odabrani ponuditelj dokaže da stručnjak kojim se mijenja stručnjak nominiran u ponudi zadovoljava iste osnovne uvjete iz ove točke Poziva na dostavu ponuda i uvjete koji su predmet dodatnog bodovanja iz točke 5.3. ovog Poziva na temelju kojih je dodatno bodovanje ostvario, ako je primjenjivo.

# PODACI O PONUDI

* 1. Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati ni nadopunjavati tekst Poziva na dostavu ponuda, osim obrazaca i troškovnika koje je potrebno popuniti. Ponuditelj će obavezno koristiti obrasce koje je izradio Naručitelj, i to Prilog I. Ponudbeni list i Prilog II. Troškovnik, dok za ostale dokaze ponuditelj može koristiti obrasce koje je izradio Naručitelj ili svoje obrasce. Obrasci koje sam sastavlja ponuditelj moraju imati minimalno one podatke koji su navedeni u obrascima koje je pripremio naručitelj.

Ponudu obavezno sačinjavaju:

1. Ponudbeni list - Prilog I.
2. Troškovnik - Prilog II.
3. Dokaz za nepostojanje razloga isključenja iz točke 3.2. – Prilog III.,
4. Odgovarajući izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta, iz točke 4.1. Poziva na dostavu ponuda,
5. Popis usluga Prilog IV.
6. Izjava o ključnim stručnjacima – Prilog V.
7. Životopisi ključnih stručnjaka – Prilog VI., ako ponuditelj želi ostvariti dodatne bodove temeljem kriterija ekonomski najpovoljnije ponude,
8. Ostala dokumentacija tražena Pozivom na dostavu ponuda.

Ponuditelj može do isteka roka za dostavu ponuda mijenjati svoju ponudu ili od nje odustati. Izmjena ponude dostavlja se na isti način kao i osnovna ponuda s obaveznom naznakom da je riječ o izmjeni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja ponude smatra se dostava posljednje verzije izmjene ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obaveznom naznakom da je riječ o odustajanju od ponude.

* 1. Način dostave ponude/ *Submitting the bid*

Ponuditelji svoje ponude mogu dostaviti na dva načina:

1. u fizičkom (papirnatom) obliku u zatvorenoj omotnici (koverti) na adresu Naručitelja: Ulica Ivana Perkovca 2, Zagreb. Ponuda se dostavlja putem ovlaštenog davatelja poštanskih usluga, kurirskom službom ili neposredno. Ponuditelj sve dokumente koji su dio ponude uvezuje u cjelinu jamstvenikom (bušenjem stranica ponude, provlačenjem konca, vezanje konca na zadnjoj ili prvoj stranici ponude i učvršćivanjem samoljepljivom naljepnicom) na način da se onemogući naknadno vađenje ili umetanje stranica ponude. Ponude se obavezno numeriraju na način da je vidljiv redni broj / ukupan broj stranica ponude ili ukupan broj stranica ponude / redni broj stranica ponude. Na omotnici, na prednjoj stranici ponuditelji navode naziv i adresu naručitelja, naziv predmeta nabave, naznaku da je riječ o ponudi i navod „ne otvaraj“, a na poleđini omotnice navode podatke o ponuditelju ili svim članovima zajednice ponuditelja ako je primjenjivo ili
2. elektroničkim putem na adresu elektroničke pošte: tajnistvo@hnd.hr, s oznakom predmeta „IZRADA PROJEKTNE DOKUMENTACIJE ZA CJELOVITU OBNOVU - POJEDINAČNO ZAŠTIĆENO KULTURNO DOBRO 'Zgrada Novinarskog doma', Z-2952“.

Ponuditelji, bez obzira na način dostave ponude, svoju ponudu moraju dostaviti na gore navedenu adresu ili na adresu elektroničke pošte, najkasnije do

**14.02.2024. do 10.00 sati.**

* 1. Kriterij za odabir ponude

Kriterij odabira ponude je ekonomski najpovoljnija ponuda.

Ponuda koja zadovolji sve zahtjeve iz prethodnih dijelova Poziva na dostavu ponuda i u kojoj ponuditelj ili zajednica gospodarskih subjekata dokaže nepostojanje osnova za isključenje i sposobnost za obavljanje profesionalne djelatnosti te tehničku i stručnu sposobnost, vrednuje se na temelju kriterija za odabir ponude.

Naručitelj određuje kriterije koji su povezani s predmetom nabave kako slijedi:

|  |  |  |
| --- | --- | --- |
| Red. br. |  Kriterij | Broj bodova |
| 1. | Cijena ponude bez PDV-a (CP) | 20,00 |
| 2. | Specifično stručno Iskustvo ključnih stručnjaka (IKS) | 80,00 |
| Maksimalni broj bodova | 100,00 |

Ukupni broj bodova pojedinog ponuditelja Naručitelj će dobiti zbrajanjem bodova dobivenih prema navedenim kriterijima:

UB = CP + IKS

pri čemu je:

UB – ukupan broj bodova

CP – broj bodova ostvaren za ponuđenu cijenu

IKS – broj bodova ostvaren za iskustvo ključnih stručnjaka.

Ekonomski najpovoljnija ponuda je valjana ponuda s najvećim ukupnim brojem bodova (UB). Izračun broja bodova iskazivat će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. Financijski kriterij - cijena ponude (CP)

Bodovna vrijednost prema ovom kriteriju izračunava se prema slijedećoj formuli:

**CP = (Cmin/Cp) x 20,00**

gdje je:

CP - bodovi po kriteriju cijene

Cp - cijena iz ponude ponuditelja koja se ocjenjuje (bez PDV-a)

Cmin - najniža cijena od svih ponuđenih valjanih ponuda (bez PDV-a)

Maksimalan broj bodova koji ponuditelj može dobiti prema ovom

kriteriju je **20,00.**

1. Nefinancijski kriterij – specifično stručno iskustvo ključnih stručnjaka (IKS)

Naručitelj kao drugi kriterij određuje iskustvo (reference) dva ključna stručnjaka s obzirom na to da kvaliteta angažiranih stručnjaka značajno utječe na razinu uspješnosti izvršenja ugovora koji će se sklopiti na temelju ovog postupka nabave. Dakle, kako bi se osigurala uspješna i pravodobna provedba ugovora o nabavi, odnosno što kvalitetnije izvršenje usluga koje su predmet nabave, Naručitelj je odredio drugi kriterij – iskustvo dva ključna stručnjaka. S obzirom na specifičnost očekivanih rezultata, kao i predviđeno trajanje vremena za izvršenje ugovora, tehničke vještine i profesionalno iskustvo stručnjaka imaju odlučujući utjecaj na kvalitetu izvršenja usluge, a isto tako i osiguravaju uredno izvršenje ugovora o nabavi u predviđenom vremenskom roku. Zbog navedenog, tehničke vještine i profesionalno iskustvo stručnjaka određuje tehničku vrijednost ponude ponuditelja i posljedično njezinu ekonomsku vrijednost.

Postupak bodovanja sukladno kriteriju za odabir **provodit će se samo za dva ključna stručnjaka**, tražena i nominirana stručnjaka u ponudi ponuditelja i to: stručnjaka 1 - GLAVNOG PROJEKTANTA i stručnjaka 2 - PROJEKTANTA KONSTRUKCIJE. Ponuditelj u ponudi ne smije nominirati više od jedne (1) osobe na funkciju ključnog stručnjaka 1 i jedne (1) osobe za funkciju ključnog stručnjaka 2.

Stručne reference koje ne ispunjavaju i/ili iz kojih nije jasno ispunjavaju li se propisani kriteriji na temelju kojih se vrednuje tehnički dio ponude neće biti bodovane.

Dokazi, odnosno podaci dostavljeni u sklopu kriterija za odabir ponude moraju biti istiniti, moraju odgovarati stvarnom činjeničnom stanju te isti moraju biti utemeljeni (dokazivo i provjerljivo) na vjerodostojnim ispravama (primjerice potvrdama glavnog projekta, građevinskoj dozvoli, suglasnosti nadležnog konzervatorskog odjela, uporabnoj dozvoli, ugovoru o projektiranju, glavnom projektu, imenovanjima stručnjaka, zapisniku s tehničkog pregleda i slično).

Naručitelj ima pravo provjeriti i utvrditi istinitost navoda i dostavljenih podataka i dokumenata njihovom provjerom kod druge ugovorne strane i/ili na drugi dokazivi način prema vlastitoj procjeni (npr. zatražiti od druge ugovorne strane i/ili ponuditelja npr. potvrde glavnog projekta, građevinsku dozvolu, ugovor o projektiranju, odluku/rješenje o imenovanju glavnog projektanta, naslovnice i tehničke opise glavnog projekta, zapisnik s tehničkog pregleda i/ili uporabnu dozvolu i slično).

Pogrešno i neistinito navođenje činjenica vezanih uz reference stručnjaka može dovesti do odbijanja ponude.

Bodovna vrijednost prema ovom kriteriju izračunava se prema sljedećoj formuli:

**IKS = IKS1 + IKS2**

Pri čemu su:

 IKS - broj ostvarenih bodova za podkriterij iskustvo ključnih stručnjaka

 IKS1 - ostvareni broj bodova po kriteriju reference ključnog stručnjaka 1 GLAVNOG PROJEKTANTA

 IKS2 - ostvareni broj bodova po kriteriju reference ključnog stručnjaka 2 PROJEKTANTA KONSTRUKCIJE

**Maksimalni broj bodova koji ponuditelj može dobiti prema ovom kriteriju je 80.**

Specifično stručno iskustvo (reference) ključnih stručnjaka određuje se dodjelom bodova sukladno tablici u nastavku:

**KLJUČNI STRUČNJAK 1 – GLAVNI PROJEKTANT**

|  |  |  |  |
| --- | --- | --- | --- |
| R. br. | Kriteriji | Težina(tbi) | Mogući bodovi(Qi) |
| **IKS** | ***KVALITATIVNI (TEHNIČKI) DIO PONUDE*** |
| **IKS.1.** | ***Specifično stručno iskustvo Ključni stručnjak 1: Glavni projektant*** |
| IKS.1.1. | Profesionalno iskustvo predloženog stručnjaka koji će izravno raditi na Projektu. | Broj realiziranih glavnih projekata za cjelovitu obnovu ili rekonstrukciju postojeće povijesne građevine, koja mora biti ili pojedinačno nepokretno zaštićeno kulturno dobro ili mora biti unutar zaštićenog kulturnog dobra – kulturno-povijesne cjeline, na čijoj je izradi stručnjak sudjelovao kao glavni projektant. Bodovi se dodjeljuju neovisno o veličini građevinske bruto površine (BRP) | 10 | **1 projekt – 2 boda,****2 projekta – 4 boda****3 projekta – 6 bodova****4 projekta – 8 bodova****5 i više projekata – 10 bodova.**  |
| IKS.1.2. | Profesionalno iskustvo predloženog stručnjaka koji će izravno raditi na Projektu. | Broj realiziranih glavnih projekata za cjelovitu obnovu ili rekonstrukciju postojeće povijesne građevine, koja mora biti ili pojedinačno nepokretno zaštićeno kulturno dobro ili mora biti unutar zaštićenog kulturnog dobra – kulturno-povijesne cjeline, na čijoj je izradi stručnjak sudjelovao kao glavni projektant. Bodovi se dodjeljuju samo za one građevine čija je građevinska bruto površina (BRP) jednaka ili veća od 4.000,00 m2, izračunato prema Pravilniku o načinu izračuna građevinske (bruto) površine zgrade (Narodne novine br. 92/2017). | 30 | **1 projekt – 6 bodova,****2 projekta – 12 bodova****3 projekta – 18 bodova****4 projekta – 24 boda****5 i više projekata – 30 bodova.**  |
| **UKUPNO (Qmax):** | **max. 40** |

**KLJUČNI STRUČNJAK 2 – PROJEKTANT KONSTRUKCIJE**

|  |  |  |  |
| --- | --- | --- | --- |
| R. br. | Kriteriji | Težina(tbi) | Mogući bodovi(Qi) |
| **IKS** | ***KVALITATIVNI (TEHNIČKI) DIO PONUDE*** |
| **IKS.2.** | ***Specifično stručno iskustvo Ključni stručnjak 2: Projektant konstrukcije*** |
| IKS.2.1. | Profesionalno iskustvo predloženog stručnjaka koji će izravno raditi na Projektu. | Broj realiziranih glavnih projekata za cjelovitu obnovu ili rekonstrukciju postojeće povijesne građevine, koja mora biti ili pojedinačno nepokretno zaštićeno kulturno dobro ili mora biti unutar zaštićenog kulturnog dobra – kulturno-povijesne cjeline, na čijoj je izradi stručnjak sudjelovao kao projektant konstrukcije. Bodovi se dodjeljuju neovisno o veličini građevinske (bruto) površine zgrade (BRP) | 10 | **1 projekt – 2 boda,****2 projekta – 4 boda****3 projekta – 6 bodova****4 projekta – 8 bodova****5 i više projekata – 10 bodova.**  |
| IKS.2.2. | Profesionalno iskustvo predloženog stručnjaka koji će izravno raditi na Projektu. | Broj realiziranih glavnih projekata za cjelovitu obnovu ili rekonstrukciju postojeće povijesne građevine, koja mora biti ili pojedinačno nepokretno zaštićeno kulturno dobro ili mora biti unutar zaštićenog kulturnog dobra – kulturno-povijesne cjeline, na čijoj je izradi stručnjak sudjelovao kao projektant konstrukcije. Bodovi se dodjeljuju samo za one građevine čija je građevinska bruto površina (BRP) jednaka ili veća od 4.000,00 m2, izračunato prema Pravilniku o načinu izračuna građevinske (bruto) površine zgrade (Narodne novine br. 92/2017). | 30 | **1 projekt – 6 bodova,****2 projekta – 12 bodova****3 projekta – 18 bodova****4 projekta – 24 boda****5 i više projekata – 30 bodova.**  |
| **UKUPNO (Qmax):** | **max. 40** |

**Za potrebe utvrđivanja navedenog, ponuditelj u ponudi dostavlja:**

* + - Popunjeni i od stručnjaka potpisani dokaz Životopis stručnjaka na obrascu Životopis (Prilog VI. za svakog od dva stručnjaka) koji je prilog ovog Poziva na dostavu ponuda (ili obrascu koji je sadržajno identičan prilogu naziva Životopis) iz kojeg mora biti vidljivo specifično stručno iskustvo koje će se koristiti za postupak bodovanja sukladno kriteriju odabira i
		- Dokaze kojima se dokazuju navodi iz životopisa, a isti mogu biti primjerice potvrde glavnog projekta, građevinske dozvole, suglasnosti nadležnog konzervatorskog odjela, uporabne dozvole, ugovori o projektiranju, glavni projekti, imenovanja stručnjaka, zapisnici s tehničkog pregleda i slično.

NAPOMENA: Stručnjak 1. – GLAVNI PROJEKTANT može za reference IKS1.1. i IKS1.2 navesti iste reference te će, ako reference navedene u životopisu ispunjavaju uvjete za bodovanje po kriteriju za odabir ponude IKS1.2., dobiti bodove i za kriterij IKS1.1. i za kriterij IKS1.2.

NAPOMENA: Stručnjak 2. – PROJEKTANT KONSTRUKCIJE može za reference IKS2.1. i IKS2.2 navesti iste reference te će, ako reference navedene u životopisu ispunjavaju uvjete za bodovanje po kriteriju za odabir ponude IKS2.2., dobiti bodove i za kriterij IKS2.1. i za kriterij IKS2.2.

Pod pojmom „Realizirani glavni projekt“ Naručitelj podrazumijeva minimalno izrađeni glavni projekt za rekonstrukciju ili obnovu postojeće povijesne građevine, koja mora biti ili pojedinačno nepokretno zaštićeno kulturno dobro ili mora biti unutar zaštićenog kulturnog dobra – kulturno-povijesne cjeline, na čijoj je izradi stručnjak sudjelovao kao glavni projektant (stručnjak 1) ili kao projektant konstrukcije (stručnjak 2).

Naručitelj isključivo boduje realizirane projekte stručnjaka u svojstvu odgovorne osobe koja je obavljala poslove projektiranja u svojstvu glavnog projektanta – Stručnjak 1, odnosno Projektanta konstrukcije – Stručnjak 2, za potrebe druge ugovorne strane/naručitelja, koji uključuje izradu minimalno glavnog projekta na koji je ishođen odgovarajući akt o građenju (građevinska dozvola ili suglasnost nadležnog konzervatorskog odjela ili potvrda nadležnog konzervatorskog odjela).

Rekonstrukcija građevine je izvedba građevinskih i drugih radova na postojećoj građevini kojima se utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa i sl.), odnosno izvedba građevinskih i drugih radova na ruševini postojeće građevine sukladno važećoj zakonskoj regulativi.

Pojam cjelovita obnova (članak 4. stavak 1. točka b) Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, sisačko-moslavačke županije i Karlovačke županije (Narodne novine br. 21/23)) podrazumijeva obnovu građevinske konstrukcije te izvođenje potrebnih pripremnih, građevinskih, završno-obrtničkih i instalaterskih radova odnosno radova kojima se zgrada dovodi u stanje potpune građevinske uporabljivosti do razine koju zahtijevaju pravila struke, a uz ostale potrebne radove, po potrebi, obuhvaća i popravak nekonstrukcijskih elemenata, popravak konstrukcije, pojačanje konstrukcije zgrade i/ili cjelovitu obnovu konstrukcije. Osim temeljnog zahtjeva za građevine koji se odnosi na mehaničku otpornost i stabilnost te gospodarenje energijom i očuvanje topline, drugi temeljni zahtjevi se u cjelovitoj obnovi zgrade ispunjavaju ako je to moguće bez znatnijih zahvata na zgradi i bez znatnijeg povećanja troškova.

Pojam „Druga ugovorna strana/naručitelj“ znači investitor (pravna ili fizička osoba) odnosno naručitelj projekta (pravna ili fizička osoba).

Građevina je građenjem nastao i s tlom povezan sklop, izveden od svrhovito povezanih građevnih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem.

Postojeća povijesna građevina zaštićeno kulturno dobro podrazumijeva kulturno dobro postojeću povijesnu građevinu klasificiranu kao kulturno dobro – nepokretno pojedinačno ili na postojeću povijesnu građevinu (s jasno izraženim povijesnim stilskim obilježjima) koja se nalazi unutar kulturno-povijesne cjeline ili unutar kulturnog krajolika koja se vodi u odgovarajućem registru nadležnog tijela za zaštitu kulturne baštine sukladno Zakonu o zaštiti i očuvanju kulturnih dobara (NN broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22) odnosno registru nadležnog tijela za zaštitu kulturne baštine druge države sukladno jednakovrijednom zakonu druge države.

* 1. Jezik i pismo ponude

Ponuda se izrađuje na hrvatskom jeziku i latiničnom pismu.

Iznimno, moguće je u ponudi navesti određene stručne pojmove na stranom jeziku te koristiti internacionalizme, tuđe riječi i prilagođenice.

U slučaju dostavljanja ponude ili dijela ponude na nekom drugom jeziku osim hrvatskog jezika ponuditelj je dužan dostaviti u ponudi, uz tekst na drugom jeziku, i prijevod na hrvatskom jeziku.

Ako u ponudi dostavljeni prijevod dokumenta (koji nije ovjeren) ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, Naručitelj će od ponuditelja, u svrhu objašnjenja i nadopune, zatražiti i dostavu ovjerenog prijevoda od ovlaštene osobe (ovlaštenog sudskog prevoditelja).

* 1. Rok valjanosti ponude

Ponuda mora biti valjana 30 dana od krajnjeg roka za dostavu ponuda. Ponude s kraćim rokom valjanosti mogu biti odbijene. Naručitelj zadržava pravo pisanim putem zatražiti izjavu o produljenju roka valjanosti ponude.

* 1. Pregled i ocjena ponuda

Nakon isteka roka za dostavu ponuda Naručitelj pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku, ne kraćem od 5 dana. Navedeno postupanje ne smije dovesti do pregovaranja, odnosno navedenim se postupanjem ne smiju mijenjati kriteriji za odabir ponude i cijena. Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta sposobnosti ne smatra se izmjenom ponude. Ipak, ako nisu uopće dostavljeni, ponudbeni list, jamstvo za ozbiljnost ponude i Troškovnik ne mogu se dostaviti naknadno u postupku pojašnjavanja/upotpunjavanja.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Ako ponuda sadrži računsku pogrešku, Naručitelj je obavezan od ponuditelja tražiti prihvat ispravka računske pogreške, a ponuditelj je dužan odgovoriti u roku od 5 dana od dana zaprimanja zahtjeva Naručitelja.

Naručitelj je obavezan na temelju rezultata pregleda i ocjene ponuda odbiti:

* ponudu koja nije cjelovita (ne sadrži sve Pozivom na dostavu ponuda propisane obavezne elemente)
* ponudu koja nije u skladu s odredbama Poziva na dostavu ponuda
* ponudu u kojoj cijena nije iskazana u apsolutnom iznosu
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća
* ponudu za koju ponuditelj nije pisanim putem prihvatio ispravak računske pogreške
* ponudu čija je cijena veća od osiguranih sredstava za nabavu.

# OSTALE ODREDBE

* 1. Odredbe koje se odnose na zajednicu ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. U slučaju zajednice ponuditelja, za svakog se člana u ponudi dostavlja popunjeni Ponudbeni list (Prilog Ib Poziva).

* 1. Odredbe koje se odnose na podugovaratelje

Gospodarski subjekt koji namjerava dati dio ugovora o nabavi u podugovor obavezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio)
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj bankovnog računa, zakonski zastupnici podugovaratelja)

Sudjelovanje podugovaratelja ne utječe na odgovornost ponuditelja za izvršenje ugovora. U slučaju da ponuditelj namjerava dati dio Ugovora o nabavi u podugovor, za svakog podugovaratelja u ponudi dostavlja popunjeni ponudbeni list (Prilog Ib) ovog Poziva.

* 1. Izmjene i dopune ugovora

Eventualne izmjene i dopune ugovora smatrat će se pravovaljanima samo ako su sastavljene u pisanom obliku i priznate potpisom ovlaštenih osoba za zastupanje ugovornih strana te ako nisu u suprotnosti s odredbama o izmjenama ugovora te odredbama iz primjenjivih Pravila o provedbi postupaka nabava za neobveznike Zakona o javnoj nabavi.

* 1. Rok, način i uvjeti plaćanja

Obračun i naplata izvršenih usluga obavit će se nakon potpisom prihvaćenih računa od strane Naručitelja, a sve na temelju jediničnih cijena iz ponudbenog troškovnika i stvarno izvršenih usluga.

U slučaju da je odabrani ponuditelj dio ugovora dao u podugovor, Naručitelj je obvezan za navedene dijelove ugovora direktno plaćati podugovarateljima. Ponuditelj mora svom računu obavezno priložiti račune svojih podugovaratelja koje je prethodno potvrdio.

Naručitelj se obvezuje račune plaćati u roku od 30 dana od dana zaprimanja računa.

Naručitelj će odabranom ponuditelju isplatiti 30 % ugovorenog iznosa po potpisu ugovora na ime avansa odnosno predujma.

Nakon toga odabrani ponuditelj ispostavlja račune za pojedine stavke troškovnika nakon izvršenja svake pojedine stavke troškovnika prema jediničnim cijenama navedenima u Troškovniku.

Isplaćeni avans odnosno predujam zatvara se s prvim računima dostavljenim u Fazi izrade projektne dokumentacije sve do zatvaranja ukupnog iznosa predujma. Nakon zatvaranja isplaćenog avansa odnosno predujma Naručitelj nastavlja plaćati račune prema ovoj točki Poziva na dostavu ponuda.

Naručitelj će nakon zatvaranja avansa s računima zaprimljenim u Fazi izrade projektne dokumentacije, u roku od 15 dana vratiti odabranom ponuditelju jamstvo za povrat avansa.

* 1. Uvjeti i zahtjevi koji moraju biti ispunjeni sukladno posebnim propisima i stručnim pravilima

Svaki gospodarski subjekt koji će u izvršenju ugovora obavljati one djelatnosti za izvršenje kojih su, posebnim propisima i/ili stručnim pravilima u Republici Hrvatskoj, utvrđeni određeni zahtjevi kao preduvjet prava obavljanja istih, mora ispuniti sve propisane zahtjeve i Naručitelju, prije sklapanja ugovora dostaviti dokaze o ispunjenju istih.

Tražene zahtjeve moraju ispuniti pojedinačno svi gospodarski subjekti koji će izvršavati dio ugovora za koji se zahtijevaju uvjeti za obavljanje pojedine djelatnosti (ponuditelj, u slučaju zajednice gospodarskih subjekata pojedinačno svaki član zajednice, podugovaratelj ili drugi subjekt na kojeg se gospodarski subjekt oslanja).

6.5.1. Zahtjevi za obavljanje djelatnosti projektiranja

Odabrani ponuditelj mora ispuniti zahtjeve za obavljanje djelatnosti projektiranja u Republici Hrvatskoj sukladno Zakonu o poslovima i djelatnostima prostornog uređenja i gradnje.

Tražene zahtjeve moraju ispuniti **pojedinačno** svi gospodarski subjekti k**oji će izvršavati dio ugovora za koji se zahtijevaju uvjeti za obavljanje djelatnosti** (ponuditelj, u slučaju zajednice gospodarskih subjekata **pojedinačno** svaki član zajednice, podugovaratelj ili drugi subjekt na kojeg se gospodarski subjekt oslanja).

a) **Na području Republike Hrvatske** poslove projektiranja mogu obavljati ovlašteni arhitekt i ovlašteni inženjer samostalno u vlastitom uredu, zajedničkom uredu ili pravnoj osobi koja je registrirana za tu djelatnost i koja mora u obavljanju tih poslova imati zaposlenog ovlaštenog arhitekta ili ovlaštenog inženjera.

**U tu svrhu Odabrani ponuditelj mora, nakon izvršnosti Odluke o odabiru, a prije potpisivanja ugovora o nabavi, dostaviti:**

* + - Izvadak iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti projektiranja.
		- Potvrdu (o podacima iz imenika, upisnika, evidencija ili zbirke isprava) nadležne Hrvatske komore za ovlaštenog arhitekta ili ovlaštenog inženjera zaposlenika gospodarskog subjekta koja mora sadržavati sljedeće podatke:
* naziv tvrtke zaposlenja
* navod o aktivnom statusu ovlaštenog člana
* navod da nije izrečena mjera zabrane obavljanja poslova.

b) **Strana pravna osoba sa sjedištem u drugoj državi EGP-a odnosno državi članici Svjetske trgovinske organizacije** koja obavlja djelatnost projektiranja može u Republici Hrvatskoj **trajno (preko podružnice)** obavljati djelatnost projektiranja pod istim uvjetima kao i osoba sa sjedištem u Republici Hrvatskoj sukladno Zakonu o poslovima i djelatnostima prostornog uređenja i gradnje i drugim posebnim propisima, odnosno mora biti registrirana za obavljanje djelatnosti projektiranja i mora imati zaposlenog ovlaštenog arhitekta ili ovlaštenog inženjera.

**U tu svrhu Odabrani ponuditelj mora, nakon izvršnosti Odluke o odabiru, a prije potpisivanja ugovora o nabavi, dostaviti:**

* + - Izvadak iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti projektiranja.
		- Potvrdu (o podacima iz imenika, upisnika, evidencija ili zbirke isprava) nadležne Hrvatske komore za ovlaštenog arhitekta ili ovlaštenog inženjera zaposlenika gospodarskog subjekta koja mora sadržavati sljedeće podatke:

- naziv tvrtke zaposlenja

- navod o aktivnom statusu ovlaštenog člana

- navod da nije izrečena mjera zabrane obavljanja poslova.

c) **Strana pravna osoba sa sjedištem u drugoj državi EGP-a odnosno državi članici Svjetske trgovinske organizacije** koja obavlja djelatnost projektiranja može u Republici Hrvatskoj **na privremenoj i povremenoj osnovi** obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo izjavom u pisanom obliku.

U tu svrhu Odabrani ponuditelj mora, nakon izvršnosti Odluke o odabiru, a prije potpisivanja ugovora o nabavi, dostaviti:

* + - Potvrdu Ministarstva nadležnog za poslove graditeljstva i prostornog uređenja u Republici Hrvatskoj.

d) **Strana pravna osoba sa sjedištem u drugoj državi** koja obavlja djelatnost projektiranja može, **pod pretpostavkom uzajamnosti**, u Republici Hrvatskoj **trajno (preko podružnice)** obavljati djelatnost projektiranja pod istim uvjetima kao i osoba sa sjedištem u Republici Hrvatskoj sukladno Zakonu o poslovima i djelatnostima prostornog uređenja i gradnje i drugim posebnim propisima, odnosno mora biti registrirana za obavljanje djelatnosti projektiranja i mora imati zaposlenog ovlaštenog arhitekta ili ovlaštenog inženjera.

**U tu svrhu Odabrani ponuditelj mora, nakon izvršnosti Odluke o odabiru, a prije potpisivanja ugovora o nabavi, dostaviti:**

* + - Izvadak iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti projektiranja.
		- Potvrdu (o podacima iz imenika, upisnika, evidencija ili zbirke isprava) nadležne Hrvatske komore za ovlaštenog arhitekta ili ovlaštenog inženjera zaposlenika gospodarskog subjekta koja mora sadržavati sljedeće podatke:

- naziv tvrtke zaposlenja

- navod o aktivnom statusu ovlaštenog člana

- navod da nije izrečena mjera zabrane obavljanja poslova.

e) **Strana pravna** osoba sa sjedištem u drugoj državi koja obavlja djelatnost projektiranja može, **pod pretpostavkom uzajamnosti**, u Republici Hrvatskoj **na privremenoj i povremenoj osnovi** obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo izjavom u pisanom obliku.

**U tu svrhu Odabrani ponuditelj mora, nakon izvršnosti Odluke o odabiru, a prije potpisivanja ugovora o nabavi, dostaviti:**

* + - Potvrdu Ministarstva nadležnog za poslove graditeljstva i prostornog uređenja u Republici Hrvatskoj.

**Pretpostavku uzajamnosti** se odnosni na međusobnu uzajamnost iz dvostranih međunarodnih ugovora Republike Hrvatske i države strane pravne osobe. Strane pravne osobe mogu obavljati djelatnost projektiranja na području Republike Hrvatske pod pretpostavkom uzajamnosti, a to znači, pod onim uvjetima pod kojima domaće fizičke i pravne osobe mogu obavljati djelatnost projektiranja u državi čiji pripadnik želi tu djelatnost obavljati u Republici Hrvatskoj. To je smisao pojma uzajamnosti, naime, uzajamnost pretpostavlja da jedna država svoje postupanje prema državljanima druge države čini zavisnim od postupanja te države prema njenim državljanima.

Detaljnije informacije i upute su gospodarskim subjektima na raspolaganju na internetskim stranicama nadležnog ministarstva

http://www.mgipu.hr/default.aspx?id=328959

Odabrani ponuditelj mora prije potpisivanja ugovora o nabavi, dostaviti Naručitelju dokaze da su svi gospodarski subjekti koji će pružati usluge projektiranja ishodili sve potrebne dozvole i ovlaštenja za obavljanje djelatnosti projektiranja na području Republike Hrvatske sukladno odredbama Zakona o poslovima i djelatnostima prostornog uređenja i gradnje i drugim posebnim propisima.

Ako u propisanom roku odabrani ponuditelj ne dostavi sve potrebne dozvole i ovlaštenja smatrat će se da je odustao od svoje ponude te će Naručitelj pristupiti ponovnom rangiranju ponuda.

6.5.2. Zahtjevi za obavljanje poslova projektiranja odgovorne osobe (ovlašteni projektant)

Sukladno članku 17. Zakona o poslovima i djelatnostima prostornog uređenja i gradnje poslove projektiranja u svojstvu odgovorne osobe (projektant) u okviru zadaća svoje struke u Republici Hrvatskoj može obavljati ovlašteni arhitekt ili ovlašteni inženjer sukladno Zakonu o komori arhitekata i komorama inženjera u graditeljstvu i prostornom uređenju.

**Minimalno zahtijevane stručne kvalifikacije imenovanog tehničkog stručnjaka potrebne za izvršenje ugovora:**

Ključni stručnjak: Glavni projektant, projektant konstrukcije i projektant elektrotehničkih instalacija

Minimalne stručne kvalifikacije:

• Pravo uporabe strukovnog naziva „ovlašteni arhitekt“ ili „ovlašteni inženjer građevinarstva“ ili „ovlašteni inženjer elektrotehnike“.

**U tu svrhu Odabrani ponuditelj mora, prije potpisivanja ugovora o nabavi, dostaviti za imenovane stručnjake:**

• Potvrdu (o podacima iz imenika, upisnika, evidencije ili zbirke isprava) nadležne Hrvatske komore da je predloženi stručnjak aktivni član te Hrvatske komore, da protiv njega nije izrečena mjera zabrane obavljanja poslova i naziv tvrtke njegova zaposlenja;

Ili

• Potvrdu o upisu u evidenciju stranih ovlaštenih osoba nadležne Hrvatske komore;

Ili

• Potvrdu o upisu u evidenciju stranih ovlaštenih osoba za povremeno ili privremeno obavljanje poslova nadležne Hrvatske komore.

Za detaljnije informacije o načinu ishođenja navedenih ovlaštenja, zainteresirane se gospodarske subjekte upućuje da kontaktiraju odgovarajuću Hrvatsku komoru inženjera.

**Ovlaštenja za strane fizičke osobe koje obavljaju u Republici Hrvatskoj poslove ovlaštenih arhitekata ili ovlaštenih inženjera propisane su člancima 59. – 75. Zakona o poslovima i djelatnostima prostornog uređenja i gradnje (NN broj 78/15, 118/18, 110/19).**

Odabrani ponuditelj mora, prije potpisivanja ugovora o nabavi, dostaviti Naručitelju dokaz/e da imenovani glavni stručnjak 1 - Glavni projektant, glavni stručnjak 2 – projektant konstrukcije i glavni stručnjak 3 – projektant elektrotehničkih instalacija iz točke 4.3. Poziva na dostavu ponuda ishodili sva potrebna rješenja/potvrde o ovlaštenju za obavljanje poslova projektiranja u svojstvu odgovorne osobe sukladno odredbama Zakona o poslovima i djelatnostima prostornog uređenja i gradnje te drugim posebnim propisima.

Ako u propisanom roku odabrani ponuditelj ne dostavi sve potrebne dozvole i ovlaštenja smatrat će se da je odustao od svoje ponude te će Naručitelj naplatiti pristupiti ponovnom rangiranju ponuda.

6.5.3. Zahtjevi za obavljanje poslova projektiranja odgovorne osobe (ovlašteni projektant) na nepokretnom kulturnom dobru

Sukladno odredbama Zakona o zaštiti i očuvanju kulturnih dobara i Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara poslove izrade izrade idejnog, glavnog i izvedbenog projekta za radove na nepokretnom kulturnom dobru u svojstvu ovlaštene osobe mogu obavljati specijalizirane fizičke osobe.

**Odabrani ponuditelj je dužan Naručitelju prije sklapanja ugovora dostaviti dokaz da je imenovani tehnički stručnjak: stručnjak 1 - Glavni projektant ~~i stručnjak 2 – Projektant konstrukcije~~ iz točke 4.3. Poziva na dostavu ponuda ishodio sukladno članku 2. stavak 1. točke 7. Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN broj 98/2018) dopuštenje Ministarstva Kulture Republike Hrvatske za izradu:**

* + - **idejnog, glavnog i izvedbenog projekta za radove na nepokretnom kulturnom dobru.**
	1. Jamstva

6.6.1. Jamstvo za uredno ispunjenje ugovora

Odabrani ponuditelj s kojim će biti sklopljen ugovor o nabavi obvezan je po potpisu ugovora, a najkasnije u roku od 8 dana od dana potpisa ugovora, dostaviti naručitelju jamstvo za uredno ispunjenje ugovora za slučaj povrede ugovornih obaveza u iznosu 10% (deset posto) od vrijednosti ugovora (bez PDV-a).

Jamstvo za uredno ispunjenje ugovora podnosi se u obliku bankarske garancije, koja mora biti neopoziva, bezuvjetna i plativa na poziv ili uplatom novčanog pologa u korist računa naručitelja.

Jamstvo za uredno ispunjenje ugovora o javnoj nabavi mora biti valjano minimalno 30 dana duže od isteka roka izvršenja ugovora.

U slučaju sklapanja ugovora o nabavi sa zajednicom gospodarskih subjekata, jamstvo za uredno ispunjenje ugovora o nabavi u cijelosti može dostaviti bilo koji član zajednice gospodarskih subjekata ili parcijalno s drugim članovima zajednice gospodarskih subjekata, pod uvjetom da jamstvo za uredno ispunjenje ugovora o nabavi mora iznositi 10% (deset posto) od vrijednosti ugovora (bez PDV-a).

U slučaju zajednice gospodarskih subjekata jamstvo:

* ili mora glasiti na sve članove zajednice, a ne samo na jednog člana zajednice gospodarskih subjekata (svi članovi zajednice gospodarskih subjekata su nalogodavci na bankarskoj garanciji)
* ili jedan član ili više članova zajednice može/mogu biti nalogodavac, a jamstvo mora sadržavati navod o tome da je riječ o zajednici gospodarskih subjekata (moraju biti navedeni svi preostali članovi zajednice)
* ili svaki član zajednice gospodarskih subjekata dostavlja zasebno jamstvo za svoj dio garancije (zbroj svih iznosa garancija mora odgovarati iznosu jamstva navedenom u dokumentaciji o nabavi).

U slučaju nedostavljanja jamstva za uredno ispunjenje ugovora o nabavi u ugovorenom roku, naručitelj ima pravo raskinuti ugovor.

U slučaju izmjene ugovora o nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora i/ili povećanja ugovorene cijene, ugovaratelj se obvezuje dostaviti novo jamstvo ili produženje istog u roku 15 (petnaest) dana od dana obostranog potpisa dodatka ugovoru.

U slučaju da ugovaratelj ne dostavi novo jamstvo sukladno navedenom, naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza odnosno ugovornu kaznu te ima pravo raskinuti ugovor.

Jamstvo za uredno ispunjenje ugovora naručitelj će vratiti ugovaratelju nakon izvršenja svih ugovornih obveza.

Umjesto jamstva za uredno ispunjenje ugovora u obliku garancije banke, Odabrani ponuditelj može uplatiti Naručitelju depozit kao sredstvo jamstva za uredno ispunjenje ugovora. U tom slučaju će Naručitelj odabranom ponuditelju nakon sklapanja ugovora dostaviti podatke vezane uz broj računa i uvjete plaćanja depozita.

6.6.2. Jamstvo za povrat avansa

Odabrani ponuditelj s kojim Naručitelj sklopi Ugovor o nabavi i kojemu se isplaćuje avans odnosno predujam iz točke 6.4. Rok, način i uvjeti plaćanja iz ovog Poziva na dostavu ponuda, obavezan je prije isplate avansa predati naručitelju jamstvo za povrat avansa u visini avansa odnosno predujma.

Jamstvo za povrat avansa odnosno predujma se dostavlja u obliku bjanko zadužnice ili zadužnice, koja mora biti ovjerena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN br. 115/12, 82/17 i 154/22) ili Pravilnikom o obliku i sadržaju zadužnice (NN br. 115/12, 82/17 i 154/22). Napomena: Bjanko zadužnice odnosno zadužnice se dostavljaju ispunjene u eurima.

Naručitelj će jamstvo za povrat avansa odnosno depozita vratiti Odabranom ponuditelju nakon zatvaranja avansa odnosno predujma sukladno točki 6.4. Poziva na dostavu ponuda.

Umjesto jamstva za povrat avansa u obliku bjanko zadužnice ili zadužnice, Odabrani ponuditelj može uplatiti Naručitelju depozit kao sredstvo jamstva za povrat avansa. U tom slučaju će Naručitelj odabranom ponuditelju nakon sklapanja ugovora dostaviti podatke vezane uz broj računa i uvjete plaćanja depozita.

# 7. POPIS PRILOGA

* Prilog I. Ponudbeni list
* Prilog II. Troškovnik
* Prilog III. Izjava o nepostojanju razloga za isključenje
* Prilog IV. Popis usluga
* Prilog V. Izjava o stručnjacima
* Prilog VI. Životopisi stručnjaka
* Prilog VII. Projektni zadatak